Държавен вестник, бр. 54, 2010 г., стр. 53

БРОЙ  54	
Д Ъ Р Ж А В Е Н  В Е С Т Н И К 	
СТР.  53  
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработване и утвърждаване на учебните 
планове по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета и отменя Наредба № 16 
от 2005 г. за придобиване на квалификация по 
професия „Техник по транспортна техника“ (ДВ, 
бр. 3 от 2006 г.).
§ 3. Наредбата влиза в сила от деня на об­
народването є в „Държавен вестник“.
Министър: С. Игнатов
Приложение
към чл. 2 
Държавно образователно изискване за придоби­
ване на квалификация по професията „Техник по 
транспортна техника“
Професионално направление:
525
Моторни превозни средства, кораби и 
въздухоплавателни средства 
Наименование на професията:
525010
Техник по транспортна техника
Специалности:
Степен на професио­
нална квалификация:
5250101 Автотранспортна 
техника
Трета
5250202 Пътностроителна 
техника
Трета
1. Входни характеристики 
1.1. Изисквания за входящо минимално обра­
зователно равнище за ученици и за лица, навър­
шили 16 години
За придобиване на трета степен на професи­
онална квалификация по професията „Техник по 
транспортна техника“ от Списъка на професиите 
за професионално образование и обучение по 
чл. 6, ал. 1 ЗПОО (утвърден от министъра на 
образованието и науката със Заповед № РД-09-413 
от 12.05.2003 г., изм. и доп. със Заповед № РД-
09-04 от 08.01.2004 г., Заповед № РД-09-34 от 
22.01.2004 г., Заповед № РД-09-255 от 09.04.2004 г., 
Заповед № РД-09-274 от 18.02.2005 г., Заповед 
№ РД-09-1690 от 29.09.2006 г., Заповед № РД-
09-828 от 29.06.2007 г., Заповед № РД-09-1891 от 
30.11.2007 г., Заповед № РД-09-298 от 19.02.2009 г., 
Заповед № РД-09-1803 от 29.10.2009 г.) входящото 
минимално образователно равнище за ученици 
е завършен седми клас или завършено основно 
образование.
За придобиване на трета степен на профе­
сионална квалификация по професията „Техник 
по транспортна техника“ входящото минимално 
образователно равнище за лица, навършили 16 
години, е завършено основно образование.
1.2. Изисквания за входящо квалификационно 
равнище или професионален опит
За обучение по професията „Техник по транс­
портна техника“ с придобиване на трета степен 
на професионална квалификация не се изисква 
кандидатите да притежават по-ниска степен на 
професионална квалификация или професиона­
лен опит. 
За лица, завършили обучение за придобиване 
на втора степен на професионална квалификация 
по професията „Монтьор по транспортна техни­
ка“, както и за лица с професионален опит по 
професията „Техник по транспортна техника“, се 
организира надграждащо обучение. Съдържание­
то на обучението се определя след сравнение на 
компетенциите и резултатите от ученето, описани 
в Държавното образователно изискване (ДОИ) 
за придобиване на квалификация по професията. 
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Придобилият трета степен на професионална 
квалификация по професията „Техник по транс­
портна техника“ трябва да може да организира, 
контролира и извършва демонтаж, монтаж, цен­
тровки и регулировки; диагностика, техническо 
обслужване, ремонт и безопасна експлоатация 
на автотранспортна и пътностроителна техника. 
Техникът по транспортна техника при необхо­
димост изготвя и използва техническа, конструк­
тивна и технологична документация в зависимост 
от заеманата длъжност, участва в управлението на 
транспортното предприятие и оценява качеството 
на извършваната работа.
При изпълнението на ежедневните трудови 
задачи от особена важност е техникът да спазва 
и отговаря за спазването на изискванията за 
здравословни и безопасни условия на труд, тех­
ника на безопасност, хигиена и охрана на труда, 
пожарна и аварийна безопасност на определени­
те работни места и да разпознава предпазните, 
предупредителните и забранителните знаци, над­
писи и табели. Работната среда може да бъде в 
помещения с повишена шумност и запрашеност, 
повишена концентрация на отровни изпарения на 
горивно-смазочни материали и изгорели газове 
от работа на ДВГ, работни площадки и обекти 
на открито с неблагоприятни атмосферни усло­
вия, с продължително физическо натоварване 
и др. Той може да извършва и манипулации с 
пожароопасни материали, химически агресивни 
и отровни течности. Работната му екипировка 
трябва да е в съответствие с работното място и 
заеманата длъжност.
Важни за професията личностни качества са: 
отговорност, психична устойчивост, работоспо­
собност, съобразителност, бърза и точна преценка 
и реакция, комуникативност и умения за работа 
в екип, етичност и коректност, сръчност и пре­
цизност, инициативност и способност за вземане 
на самостоятелни решения. Той може да работи 
самостоятелно или в екип и отговаря както за 
опазване на своето здраве и живот, така и на 
екипа, с който работи, и на клиентите.